Sjálvandi skal Hestur vera við í tunnilsætlanini. Tingið kjakast í løtuni um stóru tunnilsætlanina, og eg hoyrdi í útvarpinum, at tingfólk vóru bæði fyri og ímóti, at oyggin Hestur skal við í tunnilsætlanina. Hoyrdi eg rætt, kemur tunnilin í Sandoynna at dýrka 50/60 millónir, um Hestur er við í ætlanini. Eg taki fult undir við støðuni hjá Útoyggjafelagnum, at Hestur sjálvandi skal vera partur av ætlanini. “ Nú hava vit møguleikan, vit fáa ongantíð møguleikan aftur at binda Hest í miðøkið”, sigur Útoyggjafelagið. Og rætt hava tey. Les meira… Neistagentur á Eiði í 1963: Standandi frá vinstru: Emmely Mikkelsen, Turid Hansen, Rannvá H. Jensen og Hildigunn Weihe. Húkandi f. v: Turið Debes Hentze, Helena Mortensen og Margit Hjalmarsdóttir. Myndin omanfyri er søgulig, tí hetta er fyrsta mynd tikin av gentuliði hjá Neistanum. Gentur og dreingir byrjaðu at spæla landskapping í 1963, áðrenn var bara kapping fyri 1. deild og 2. deild menn og kvinnur. Lið hjá Neistanum vóru á Eiði 7. juli 1963 og spældu vinardystir á Mølini ímóti EB. Siglt varð við postbátinum úr Vágsbotni til Oyrar, og liðini vóru koyrd víðari við bili til Eiðis. EB hevði tá lið bæði í mansdeildini og kvinnudeildini, men miðskeiðis í 1970 árunum bleiv hondbóltsspælið eitt innanduraspæl, og tá mátti EB við tíðini leggja kongin. Nú er so komin snotulig høll á Eiði. Les meira… Stórt upplivilsi at síggja, hvussu væl slík stór kapping er fyriskipað. Føroysku rógvararnir eru heimafturkomnir frá ferðini í inniróðri í Boston í USA. Av teimum 2100 rógvarunum í kappingini vóru fimm úr Føroyum. Ferðin var væl fyrireikað av RSF, har alt gekk eftir ánni, og tað skal RSF hava rós fyri. Eg havi prátað við Toni um ferðina í Boston. Les meira… KÍF áskoðarar kunnu gleða seg til FM-finalurnar í apríl mánað. Støðan í bestu mansdeild broyttist bara soleiðis um vikuskiftið, at Kyndil vann á H71, sum má metast at vera endaliga dragna í FM-stríðnum. Í dag spældu VÍF og Team Klaksvík í Vestmanna og Neistin og KÍF í Havn. Men fyrst til dystin í Vestmanna, sum VÍF vann 34-26. Fyrri hálvleikur var javnur, og tá ið vit fóru um miðjan hálvleik, var Team Klaksvík á odda 9-7. Tíggju minuttir seinni var javnleikur 10-10. Tað var ikki fyrr enn seinast í fyrra hálvleiki, at VÌF legði seg á odda fyrst 12-11 og seinni 14-12. Les meira… Eg haldi, at tað er djarvt av Ásu at rógva einsamøll út á Glyvursnes. (Mynd Vagnur) Í sólskininum leygarmorgunin eftir venjing í rógvimaskinum stóð eg uttanfyri neystið í Álakeri og hugdi suður í Nólsoyarfjørð. Síggi eina kajakk koma har suðuri fram við Argjalandi. Við Argjahøvda róði kajakkin í vestanlotinum móti Sandagerðsnesi og helt leiðina inn í Álaker. Eg hugsaði, at hetta mátti vera ein av teimum stinnu, royndu kajakkrógvarunum, sum einsamallur fer so langt í kajakkini. Tá ið kajakkin kemur nærri, síggi eg, at ein kvinna situr í kajakkini. Eg hjálpi henni at fáa kajakkina upp á turt, og eg fái eitt prát við fyrikomandi kvinnuna. Les meira… Kyndil er í skrivandi løtu fimm stig eftir VÍF. (Mynd Álvur) H71 má sigast at hava spælt sær av við møguleikan á náa FM-finalupláss eftir ósigurin seinnapartin fyri Kyndli. Kyndil vann dystin 27-25. Javnt gekk á fyrstu tíggju minuttirnar, tí tá var javnleikur 7-7. Næstu tíggju minuttirnar smoygdi Kyndil sær fram um 14-11. Hálvleikstøðan 16-14 til Kyndil. Í seinna hálvleiki fekk H71 góða byrjan og minkaði um munin 21-20 til Kyndil. Tjúgu minuttir eru spældir av seinna hálvleiki, og Kyndil á odda 24-21, men løtu seinni var knappliga javnleikur 24-24. Les meira… Liðini spældu fáar dystir fyri 50 árum síðani. Til stuttleika havi eg funnið fram eina kappingarskrá frá 1964, tað vil siga fyri 50 árum síðani. Tá var hondbóltur summarítróttagrein, og dystirnir vóru spældir á grúsvølli uttandura. Sum tit síggja í skránni, spældu kvinnurnar í bestu deildini tvær ferðir tjúgu minuttir. Liðini spældu í bólkum, og síðani spældu tey hálvfinalu og finalu. Heilt fáir dystir vóru spældir hesi árini. Les meira… VÌF hevur fótað sær aftur og vann sær týdningarmikil stig í Hoyvíkshøllini. VÍF vann týdningarmiklan 27-23 sigur á H71 mikukvøldið, og StÍF vann á KÍF 30-29 á Skála. Tá ið so Kyndil tapti týskvøldið fyri Neistanum, stendur væl til hjá VÍF. StÍF er framvegis við og blæsir VÍF í nakkan. Ómetaliga spennandi at fylgja bestu mansdeild, tí einki er avgjørt, hvat lið fer við seinna FM-finaluplássinum. KÍF fer við tí eina finaluplássinum, og VÍF liggur í løtuni best fyri at fáa seinna plássið. Longu leygardagin fáa vit at vita, um Kyndil ella H71 mugu leggja kongin, tí tá spæla liðini í høllini á Hálsi. Les meira…